Diari Oficial de la Generalitat Valenciana


Sumari del DOGV 3465, del 31-03-1999 (1999/2212)

ORDRE de 4 de març de 1999, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 18 de desembre de 1998 d'aquesta Conselleria, dirigides al manteniment del Pla de Mesures d'Inserció Social, així com al de distints programes, serveis i centres d'intervenció, atenció familiar i promoció de l'adopció, per a l'exercici de 1999, i es regula la forma de pagament, justificació i prestació de garanties en relació amb determinades ajudes regulades en l'esmentada ordre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3465

Data del DOGV
:   31-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2212


Data del document
:   04-03-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * família
    * ajuda social
    * suport econòmic
    * adopció

ORDRE de 4 de març. de 1999, de la Conselleria de Benestar Social, per la qual es dóna publicitat als crèdits amb què es financen les ajudes convocades mitjançant l'Ordre de 18 de desembre de 1998 d'aquesta Conselleria, dirigides al manteniment del Pla de Mesures d'Inserció Social, així com al de distints programes, serveis i centres d'intervenció, atenció familiar i promoció de l'adopció, per a l'exercici de 1999, i es regula la forma de pagament, justificació i prestació de garanties en relació amb determinades ajudes regulades en l'esmentada Ordre. [1999/2212]
  
La Conselleria de Benestar Social, mitjançant l'Ordre de 18 de desembre de 1998 (DOGV núm. 3.406), va regular i va convocar ajudes dirigides al manteniment del Pla de Mesures d'Inserció Social, així com al dels distints programes, serveis i centres d'intervenció, atenció familiar i promoció de l'adopció, en l'àmbit de la família i adopció, per a l'exercici de 1999 (d'ara endavant Ordre de 18 de desembre) i va establir, a l'article 29.2, que el pagament de les subvencions corresponents pels distints centres, programes i serveis s'efectuaria ajustant-se als terminis i percentatges que s'especifiquen mitjançant una ordre de la Conselleria de Benestar Social, una vegada publicada la Llei de Pressupostos de la Generalitat Valenciana per a l'exercici de 1999, en la qual es fixarien els imports màxims que finançaran aquesta convocatòria, en cada una de les seues línies i apartats.
  
Aprovada i publicada la Llei 11/1998, de 29 de desembre de 1998, de Pressupostos de la Generalitat Valenciana per a l''exercici de 1999 (DOGV 3.404), com que hi ha crèdit disponible i a fi d'atendre la demanda d'ajudes regulades en l'esmentada Ordre de 18 de desembre, escau donar publicitat a les quanties destinades a aquestes ajudes, en els termes de l'article 47.11 del Decret Legislatiu de 26 de juny de 1991, amb el qual s'aprova el text refós de la Llei d'Hisenda de la Generalitat Valenciana, així com incloure el mode de pagament, la justificació i prestació de garanties en relació amb determinades ajudes incloses en l'ordre esmentada.
  
Per això i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana i el Decret 37/1997, de 26 de febrer, del Govern Valencià, amb el qual s'aprova el Reglament Orgànic i Funcional de la Conselleria de Benestar Social.
  
ORDENE
  
Article 1. Mode de pagament del manteniment i activitats de centres, programes i serveis
  
1.a. Per al pagament corresponent als programes d'Integració, així com les despeses de salaris i Seguretat Social regulats en el capítol I "Pla de Mesures d'Inserció Social", de l'Ordre de 18 de desembre, s'hi seguirà el que disposa l'article 47 bis del text refós de la Llei d'Hisenda Pública de la Generalitat Valenciana.
  
1.a.1. S'avançarà un 40% de l'import de la subvenció després de la seua concessió.
  
1.a.2. Després de l'aportació i comprovació de la documentació justificativa de l'efectiva i correcta aplicació de la suma lliurada en l'apartat anterior, s'abonarà una segona bestreta la quantai de la qual ascendirà al 20% de l'import de la subvenció.
  
1.a.3. La resta s'abonarà després de la justificació pel beneficiari de la totalitat de la despesa objecte de la subvenció atorgada.
  
1.b. Per al pagament corresponent als programes, serveis i centres d'intervenció, atenció familiar i promoció de l'adopció, regulats en el capítol II de l'Ordre de 18 de desembre, s'hi seguirà el que disposa l'article 32.2 de la Llei 11/98, de 29 de desembre, de Pressupostos de la Generalitat Valenciana per a l'exercici de 1999 "Transferències corrents i de capital a excepció del règim general".
  
Les transferències corrents que es realitzaran com a conseqüència de la concessió de subvencions, a l'empara de l'Ordre de 18 de desembre, podran fer-se efectives mitjançant el pagament fraccionat de la quantia total de la subvenció concedida, per trimestres anticipats i s'efectuarà el lliurament corresponent al tercer trimestre amb la justificació prèvia de la suma anticipada en el primer trimestre i el lliurament corresponent al quart trimestre amb la justificació prèvia de la totalitat de la despesa objecte de la subvenció corresponent als tres primers trimestres i es procedirà a les regularitzacions que escaiga segons les justificacions presentades.
  
En qualsevol cas, durant el mes de gener de l'exercici següent, els beneficiaris de les esmentades transferències corrents hauran de justificar la totalitat de la despesa anual objecte de la subvenció i es procedirà en aquest moment a la seua liquidació, de la qual es podrà derivar una nova regularització, que implicarà l'exigència de reintegrament dels imports indegudament percebuts, en cas que la justificació és insuficient.
  
A aquest efecte els beneficiaris hauran d'aportar els justificants de despesa corresponents a cada trimestre en el mes natural següent a la seua finalització.
  
Article 2. Garanties prèvies al pagament anticipat de la subvenció
  
Llevat dels supòsits exceptuats en l'article 47 bis del Decret Legislatiu de 26 de juny de 1991, del Consell de la Generalitat Valenciana, amb el qual s'prova el text refós de la Llei d'Hisenda Pública de la Generalitat Valenciana o en altres normes, per a la realització de bestretes de pagament caldrà que el beneficiari de la subvenció presente prèviament garanties.
  
En el supòsit que calga la presentació de garanties, el beneficiari de la subvenció estarà obligat a presentar-les mitjançant l'aportació d'un aval bancari solidari o amb renúncia expressa al benefici d'excussió, garantia real immobiliària o pòlissa d'assegurança subscrita amb qualsevol entitat oficialment reconeguda, per l'import de la quantitat anticipada. En el cas de bestretes, l'aval es formalitzarà abans de la primera bestreta i per l'import que corresponga, i no caldrà cap garantia ulterior. La presentació de les garanties descrites serà condició indispensable per poder efectuar el pagament anticipat.
  
Qualsevol que siga la forma elegida per formalitzar la garantia, aquesta s'haurà de dipositar al serveis territorials de la Conselleria d'Economia, Hisenda i Administració Pública de la província corresponent, els quals lliuraran al beneficiari la carta de pagament acreditativa del dipòsit, que haurà de ser presentada pel beneficiari en la Direcció General de la Família i Adopcions com a requisit previ i inexcusable per al pagament.
  
Article 3.
  
Les línies de subvenció, amb càrrec al programa pressupostari 55.80.438.19 Família i Adopcions, a través de les quals es concediran les distintes ajudes i subvencions convocades en l'Ordre de 18 de desembre, són les següents:
  
1. Denominació: Plan de Mesures d'Inserció Social.
  
- Projecte: 309.
  
- Línia de subvenció: 401/99
  
- Consignació Pressupostària: 4.348.471.064 pessetes 9.848.012,90 euros)
  
2. Denominació: Primera Infància (0-3 anys).
  
- Projecte: 2.196
  
- Línia de subvenció: 403/99
  
- Consignació Pressupostària: 70.350.058 pessetes (548.317,17 euros).
  
Aportació del Ministeri de Traball i Assumptes Socials: 91.489.182 pessetes (442.104,50 euros).
  
Aportació de la Generalitat Valenciana: 95.097.263 pessetes (106.212,66 euros).
  
3. Denominació: Prevenció i Atenció en Violència Familiar.
  
- Projecte: 2.786
  
- Línia de subvenció: 404/99
  
- Consignació Pressupostària: 8.000.000 pessetes (48.080,97 euros)
  
4. Denominació: Atenció a dones gestants.
  
- Projecte: 2.502
  
- Línia de subvenció: 407/99
  
- Consignació Pressupostària: 81.133.895 pessetes (76.057,88 euros)
  
5. Denominació: Foment programa d'adopció. Acolliment Familiar Preadoptiu.
  
- Projecte: 2.504
  
- Línia de subvenció: 409/99
  
- Consignació Pressupostària: 78.026.881 pessetes (217.106,61 euros).
  
6. Denominació: Programas de suport a la família.
  
- Projecte: 2.505
  
- Línia de subvenció: 410/99
  
- Consignació Pressupostària: 09.118.466 pessetes (206.163,04 euros).
  
7. Denominació: Orientació familiar.
  
- Projecte: 2.508
  
- Línia de subvenció: 413/99
  
- Consignació Pressupostària: 93.508.454 pessetes (107.968,83 euros)
  
8. Denominació: Suport temporal famílies
  
- Projecte: 2.509
  
- Línia de subvenció: 414/99
  
- Consignació Pressupostària: 29.273.579 pessetes (291.058,15 euros)
  
Els crèdits tenen caràcter màxim i no es podran concedir subvencions una vegada esgotats aquests crèdits, circumstància que es farà publicar al Diari Oficial de la Generalitat Valenciana.
  
Si com a conseqüència de transferències pressupostàries es veuen modificats aquests crèdits, aquesta modificació s'haurà de publicar, mitjançant una resolució, al Diari Oficial de la Generalitat Valenciana.
  
Disposicions addicionals
  
Primera
  
El mode de pagament corresponent a les prestacions econòmiques reglades serà el ja reflectit en l'article 29.1 de l'Ordre de 18 de desembre.
  
Segona
  
El mode de justificar, per les corporacions locals, actuen com a entitats col·laboradores o no, així com les seues entitats dependents, les ajudes regulades en l'article 1 d'aquesta ordre, serà el següent:
  
a) A través els models XIV i XVI, recollits en aquesta ordre, en el supòsit dels programes d'Integració, així com les despeses de salaris i Seguretat Social inclosos en el capítol I "Pla de Mesures d'Inserció Social", de l'Ordre de 18 de desembre.
  
b) Mitjançant els models XIII i XIV, recollits en aquesta ordre, en el supòsit dels programes, serveis i centres d'intervenció, atenció familiar i promoció de l'adopció, regulats en el capítol II de l'Ordre de 18 de desembre.
  
A fi de facilitar-ne l'ús pels beneficiaris de les ajudes, la numeració dels models que acompanyen aquesta ordre es correspon, en cas de tornar a ser utilitzada aquesta, amb els publicats en l'Ordre d'Ajudes per a l'exercici de 1998.
  
Tercera
  
En atenció al que disposa l'article 1.b) d'aquesta ordre, quant al termini màxim de justificació de les ajudes, es modifica el primer paràgraf de l'article 30 de l'Ordre de 18 de desembre, que queda com segueix:
  
Els terminis i el sistema de justificació estaran en funció de la forma de pagament que s'establesca per als distints tipus de subvencions. Així, per a les subvencions en concepte de programes d'integració i pagament de salaris i Seguretat Social corresponents al Pla de Mesures d'Inserció Social regulat en el capítol I de l'Ordre, el termini màxim de justificació de les ajudes serà fins al 28 de febrer de l'any 2000 i, per a la resta d'ajudes regulades en el capítol II, serà fins al 31 de gener de l'any 2000.
  
Disposició final
  
Única
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana. En la seua contra es podrà interposar un recurs contenciós administratiu davant el Tribunal Superior de Justícia Valenciana, en el termini de dos mesos des de l'endemà de la seua publicació.
  
València, 4 de març de 1999
  
La consellera de Benestar Social